Slik forklares bitcoin-fallet

Den kinesiske sentralbanken oppfordrer til «rasjonell» investering.

HARDT VÆR: Bitcoin har vært i hardt vær de siste dagene. Illustrasjonsfoto. Vis mer byoutline Foto: Karen Bleier AFP

Publisert: Publisert: 6. januar 2017 21:13

Etter at kryptovalutaen bitcoin passerte en kurs på 1.000 dollar i nyttårshelgen steg verdien helt opp til 1.153,02 dollar torsdag morgen. Det er det nest høyeste nivået noensinne.

Men så skjedde det noe.

Etter en økning på nesten 40 prosent de siste to ukene, falt kursen plutselig hele 23 prosent på fire timer torsdag ettermiddag – og var på et tidspunkt nede i 887,47 dollar.

Fredag har kursen igjen steget noe, og klokken 21:00 på kvelden lå kursen på 890.59 dollar.

– Dersom kursen går raskt opp, tjener innehavere av bitcoin mye penger, og vil de etter hvert ønske å selge for å realisere gevinsten, sa Marco Streng bitcoin-sjefen i Genesis Mining til The Sydney Morning Herald.

Kryptovalutaen nådde en kurs på 800 dollar i desember.

Les også Mener Norge henger langt etter i innføring av «e-krone»

Yuan får skylden

Som E24 skrev mandag har den tyske avisen Welts seniorredaktør for økonomi, Holger Zschaepitz en rekke ganger pekt på Kina for å forklare bitcoins svingninger.

Den gang var det de nylig innførte reglene for pengeoverføring i Kina som fikk skylden for bitcoins økning.

Natt til fredag rettet han nok en gang søkelyset på den Kina, etter kinesisk yuan klatret til sitt høyeste nivå siden 2005.

Vis mer byoutline Faksimile: Twitter @Schuldensuehner

Venter stabilisering

Ville svingninger er ikke uvanlig på det digitale valutamarkedet, likevel har bitcoin-sjef i Blockchain, Peter Smith tro på at bitcoin vil stabilisere seg i tiden fremover.

Les også «Terroralarmen» gikk i DNB da Norges Bitcoinforening åpnet konto

– Jeg forventer at markedet vil finne et nivå mellom 850 og 1.000 dollar å stabilisere seg på fremover, skrev Smith i en e-post til CNBC torsdag kveld.

Oppfordrer til rasjonell investering

Den kinesiske sentralbanken valgte fredag ettermiddag å oppfordre til rasjonell investering i bitcoin, melder Reuters.

Banken sier i en kunngjøring «Kinas institusjonelle og private investorer bør ha en rasjonell tilnærming til å investere i virtuell valutaer som bitcoin.»

Les også Halvannet års fengsel for bitcoinsvindel

Tjenestemenn fra hovedkontoret i Shanghai har fredag vært i møter med den største markedsplassen for bitcoin i Kina, der man advarte mot potensielle farer i plattformen og ba om en «egenkontroll» i henhold til loven, heter det i kunngjøringen skriver Reuters.

Dette er bitcoin Bitcoin er en virtuell internettvaluta, som ikke eksisterer som fysiske sedler og mynter, men kun digitalt i databaser. I motsetning til konvensjonelle valutaer som kroner eller pund så er bitcoins helt desentralisert og hverken utstedt eller regulert av noen sentralbank eller tilsynsmyndighet. Pengene «utstedes» ved at et dataprogram lager nye bitcoins. Programmet har en åpen kildekode som alle kan sjekke. Brukerne kan generere nye bitcoins ved å utføre «mining», gruveutvinning, dette ved å stille datakraft tilgjengelig for nettverket. Ved å løse kompliserte matematiske utregninger (algoritmer) som Nakamotos originalprogram genererer, belønnes man med nyutstedte mynter. Jo mer datakraft du tilbyr systemet, jo større sjanse har du for å finne gull i din «gruvedrift». De fleste brukerne benytter imidlertid allerede eksisterende bitcoins i omløp, snarere enn å «grave etter gull» selv. Vis mer vg-expand-down

Les også Sveriges sentralbank vurderer innføring av «e-krone»

Les også – Jeg tror dette kommer til å snu ting på hodet

Les også Hacket Bitcoin-børs vil spre tapet på brukerne

Her kan du lese mer om Bitcoin Kina Økonomi Digital valuta Digitalisering